CELEX: 62009CN0459
Language: da
Date: 2009-11-24 00:00:00
Title: Sag C-459/09 P: Appel iværksat den 24. november 2009 af Dominio de la Vega, S.L. til prøvelse af dom afsagt den 16. september 2009 af Retten i Første Instans (Syvende Afdeling) i sag T-458/07, Dominio de la Vega, S.L. mod Kontoret for Harmonisering i det Indre Marked (Varemærker og Design) og Ambrosio Velasco, S.A.

30.1.2010   
            
            
               DA
            
            
               Den Europæiske Unions Tidende
            
            
               C 24/35
            
         Appel iværksat den 24. november 2009 af Dominio de la Vega, S.L. til prøvelse af dom afsagt den 16. september 2009 af Retten i Første Instans (Syvende Afdeling) i sag T-458/07, Dominio de la Vega, S.L. mod Kontoret for Harmonisering i det Indre Marked (Varemærker og Design) og Ambrosio Velasco, S.A.
   (Sag C-459/09 P)
   2010/C 24/64
   Processprog: spansk
   
      Parter
   
   
      Appellant: Domino de la Vega, S.L. (ved abogados E. Caballero Oliver og A. Sanz-Bermell y Martínez)
   
      Den anden part i appelsagen: Kontoret for Harmonisering i det Indre Marked (Varemærker og Design) og Ambrosio Velasco, S.A.
   
      Appellanten har nedlagt følgende påstande
   
   
               —
            
            
               Den appellerede dom afsagt den 16. september 2009 i sag T-458/07 ophæves i sin helhed, og følgelig
            
         
               —
            
            
               træffes der endelig afgørelse i sagen, ved at fastslå, at der ikke er nogen lighed mellem de omtvistede tegn og dermed ingen risiko for forveksling, og tillades registreret EF-varemærke nr. 2 789 576»Dominio de la Vega« under klasse 33, idet dette ikke falder ind under artikel 8, stk. 1, litra b), i forordning (EF) nr. 40/94, den nuværende forordning (EF) nr. 207/2009.
            
         
               —
            
            
               Subsidiært nedlægges der påstand om, at sagen om nødvendigt hjemvises til fornyet behandling ved De Europæiske Fællesskabers Ret i Første Instans, idet denne tilpligtes at følge Domstolens bindende forskrifter.
            
         
               —
            
            
               KHIM og den intervenerende virksomhed dømmes til at betale sagens omkostninger, herunder både omkostningerne, der hidrører fra den foreliggende sag såvel som omkostningerne, der hidrører fra behandlingen ved De Europæiske Fællesskabers Ret i Første Instans.
            
         
      Anbringender og væsentligste argumenter
   
   
               1)
            
            
               Overtrædelse af artikel 8, stk.1, litra b), og artikel 8, stk. 2, litra a), nr. i) og ii), i forordning (EF) nr. 40/94, erstattet af forordning (EF) nr. 207/2009. Det ældre varemærke, hvorpå indsigelsen i denne sag bygger, er et EF-varemærke. Den appellerede dom indeholder en retlig fejl, idet varemærkets fællesskabsretlige karakter er blevet ignoreret, og vurderingen af den relevante offentlighed med henblik på at fastlægge risikoen for forveksling mellem de omtvistede mærker er ukorrekt, idet det ikke er denne offentlighed, der skal vurderes i henhold til forordningen om EF-varemærker, som finder anvendelse i denne sag.
            
         
               2)
            
            
               Retlig fejl med hensyn til vurderingen af de fremlagte bevisers relevans og anvendelighed, hvilket resulterede i en fejlagtig vurdering af risikoen for forveksling blandt de spanske forbrugere. Retten i Første Instans har fordrejet beviser, der bekræftede varemærkers sameksistens i Spanien, og denne retsvildfarelse har ført til en overtrædelse af artikel 8, stk. 1, litra b), i forordning nr. 40/94, den nuværende forordning nr. 207/2009.